open-index/open-wikipedia-markdown huggingface dataset:
Getto (yleiskäsite)

**Getto** tai **ghetto** on ympäristön sosiaalisesti eristämä kaupunginosa tai kortteli, jossa asuu pääasiallisesti yhden rodullisen tai etnisen ryhmän jäseniä, yleensä sosiaalisen tai taloudellisen paineen takia.

Gettoa pitää yllä toisaalta sen asukkaiden keskinäinen koheesio, toisaalta ympäröivän yhteisön sen ympärille asettama raja. Raja ei ole fyysinen, mutta se voi olla hyvinkin todellinen ja vaikuttaa asumisen hintaan ja siihen, miten muut suhtautuvat geton asukkaisiin. Getto on usein kaupungin köyhempää aluetta. Tulot niissä ovat matalia, asunnot ahtaita, työttömyys korkeampaa, terveydentilat huonompia ja rikollisuus yleisempää.

Tanskan ghetot ovat maan viranomaisten käyttämä nimitys Tanskan kaupunkien sellaisista alueista, joissa asukkaiden tausta on erityisen etninen tai heillä on tietty sosiaalinen luokka-asema. 

## Ilmiö
Gettoutuminen alkaa, kun jonkin sille alttiin ryhmän osuus ylittää tietyn osuuden. Chicagossa kehitys on mennyt niin, että kun tietyllä alueella afroamerikkalaisten osuus talojen omistajista tai koulujen oppilasmääristä on saavuttanut kriittisen tason (joka vaihtelee, mutta saattaa olla noin 15 prosenttia), valkoisten pako -ilmiö on alkanut. Tällöin valkoiset ovat alkaneet muuttaa alueelta ripeässä tahdissa pois eivätkä halua enää ostaa asuntoja alueelta. Chicagossa tunnetaan tapauksia, joissa asuinalue on muuttunut 75-prosenttisesti afroamerikkalaiseksi vain kolmen vuoden päästä siitä, kun kriittinen osuus saavutettiin. Ei ole olemassa mitään määrättyä kriittistä astetta, vaan jotkut yhteisöt ovat halukkaampia elämään rinnakkain ja jotkut vähemmän halukkaita.

## Esiintyminen
Yhdysvalloissa monessa kaupungissa on gettoja: omia gettoja on muun muassa afroamerikkalaisilla, appalakkilaisilla, intiaaneilla, irlantilaisilla, italialaisilla, jamaikalaisilla, kiinalaisilla, kuubalaisilla, meksikolaisilla ja puertoricolaisilla. Myös joissain eurooppalaisissa kaupungeissa on vastaavia alueita. Eriytyminen voi tapahtua muunkin kuin etnisyyden pohjalta: Pohjois-Irlannin Belfastissa on erikseen katolisia ja protestanttisia katuja.

## Historia
Perinteisesti sanalla *[[ghetto]]* tarkoitettiin eri puolilla Eurooppaa olleita juutalaiskortteleita. Sanan historiasta ei ole yksimielisyyttä. Alkujaan sana lienee tullut juutalaisten alueesta Venetsiassa, jossa sijaitsi valimo, joka on italiaksi 'getto'.

## Katso myös
* Hökkelikylä
* Slummi
* Segregaatio

## Lähteet
Fuckin’ Problems

**”Fuckin' Problems”** (muokattu versio myös nimillä **”F**kin' Problems”** ja **”Problems”**) on yhdysvaltalaisen hip hop -artisti ASAP Rockyn 24. lokakuuta 2012 julkaistu single, jolla ovat mukana myös rap-artistit Drake, 2 Chainz ja Kendrick Lamar. ”Fuckin' Problems” julkaistiin ASAP Rockyn *[[Long. Live. ASAP]]* -albumin toisena singlenä.

Complex, Pitchfork ja XXL-lehti sisällyttivät kappaleen vuoden parhaat kappaleet -luetteloihinsa. Yhdysvalloissa ”Fuckin' Problems” myi yli kaksi miljoonaa kappaletta eli kaksinkertaista platinaa ja Isossa-Britanniassa hopealevyn arvoisesti. Kappale nousi listoille myös muun muassa Belgiassa.

Kappaleen musiikkivideo sai ensi-iltansa 3. joulukuuta 2012. Virallista videota oli katsottu YouTubessa elokuuhun 2016 mennessä lähes sata miljoonaa kertaa.

## Lähteet
Tuoksulamppu

**Tuoksulamppu** eli **tuoksulyhty** on polttimo, jota käytetään eteeristen öljyjen tuoksun levittämiseksi huoneilmaan. Lampun vesikuppiin laitetaan vettä ja 3–7 tippaa eteeristä öljyä tai eri öljyjen sekoitusta. Lampun sisälle, vesisäiliön alle sytytetään lämpökynttilä, jonka liekin lämpö vapauttaa vedestä aromaattisia ainesosia ilmaan.

Tuoksulamppu voi olla keraaminen, lasinen tai sähköinen.

## Lähteet
Fiat Palio

**Fiat Palio** on Fiatin vuosina 1996–2017 valmistama pieni henkilöautomalli. Palio ja sen sedan-korinen sisarmalli Siena oli suunnattu erityisesti kehittyviin maihin, ja niiden pohjalta kehitettiin myöhemmin hieman suurempi malli, Fiat Albea. Vuonna 2011 esiteltiin täysin uusi toisen sukupolven Palio, mutta alkuperäinen malli säilyi edelleen tuotannossa vuoteen 2016 saakka. Vuonna 2017 Palion korvaajaksi esiteltiin Fiat Argo.

## Fiat Palio I (1996–2016)

Fiat Palio tuli ensimmäisenä markkinoille Brasiliassa vuonna 1996 samaan aikaan sedan-sisarensa Sienan kanssa. Lava-automalli Fiat Strada perustuu Palion ja Sienan tekniikkaan.

Malli sai ensimmäisen kasvojenkohotuksensa vuonna 2001, johon kuului uudelleenmuotoillut keula ja perä sekä uudistettu sisusta. Joillain markkinoilla saataville tuli *Speedgear*-niminen CVT-automaattivaihteisto. Etelä-Amerikassa tuli tarjolle Palio Adventure, joka oli Weekend-farmarimallista muokattu crossover-versio korotetulla maavaralla ja ”maasturimaisemmalla” ulkonäöllä.

Toinen kasvojenkohotus tuli vuonna 2004, ja tälläkin kertaa auton ulkonäkö uudistettiin perusteellisesti. Myös sisusta sai joitain muutoksia.

Kolmannen kasvojenkohotuksensa Palio kävi läpi vuonna 2008. Ulkoasua muutettiin uudempia malleja, Bravoa ja Cromaa muistuttavaksi.

Vuonna 2015 farmarimallin nimeksi tuli pelkkä **Fiat Weekend**, kun Palio-nimi pudotettiin pois. 


Tiedosto:Fiat Palio Weekend front 20120519.jpg|Fiat Palio Weekend
Tiedosto:Fiat Palio China 2012-04-28.jpg|Facelift-mallin (2001) Fiat Palio.
Tiedosto:Fiat Palio Stile Multijet Diesel-edit1.jpg|Facelift-mallin (2004) Fiat Palio.
Tiedosto:Fiat Palio Weekend 1.8 Adventure 2007 (10935784225).jpg|Fiat Palio Weekend Adventure (2004)
Tiedosto:Fiat-palio20084.jpg|Facelift-mallin (2007) Fiat Palio.
 

## Fiat Palio II (2011–2017)

Toisen sukupolven Fiat Palio esiteltiin vuoden 2011 lopussa. Sen ainoa korimalli oli viisiovinen hatchback. Moottoreina olivat 1,0-, 1,4- (85&nbsp;hv) ja 1,6-litraiset (115&nbsp;hv) bensiinimoottorit. 1,6-litraisen moottorin yhteyteen oli saatavissa *Dualogic*-robottivaihteisto. 

## Lähteet

## Aiheesta muualla
Liisa Tomberg

**Elisabeth ”Liisa” Tomberg** (, 28. tammikuuta 1909 Inkere – 5. marraskuuta 1988 Petroskoi) oli inkeriläinen näyttelijä, joka teki uransa Neuvostoliitossa Leningradin ja Petroskoin suomenkielisissä teattereissa. Häntä pidetään Neuvosto-Karjalan merkittävimpänä naisnäyttelijänä.

## Elämä
Tomberg syntyi talonpojan perheeseen Inkerinmaalla Inkeren pitäjän Voiskorovan kylässä. Vuonna 1931 hän valmistui agronomiksi Seuloskoin maatalouskoulusta ja työskenteli sen jälkeen lyhyen aikaa Rääpyvän pitäjän Trud-kolhoosissa. Elokuussa 1932 näyttelemistä jo lapsesta saakka harrastanut Tomberg kutsuttiin Leningradssa pari vuotta aikaisemmin toimintansa aloittaneeseen Suomalaisen teatteriin ja samalla hän aloitti myös opinnot Leningradin teatteri-instituutissa. Tombergin ensimmäinen rooli Leningradin suomalaisen teatterin näyttämöllä oli Eevan osa Aleksis Kiven näytelmässä *[[Kihlaus (näytelmä)|Kihlaus]]*.

Viisi vuotta myöhemmin teatteri joutui Stalinin vainojen kohteeksi ja sen 18 näyttelijästä pidätettiin 13. Tomberg kuitenkin selvisi, mutta hän jäi teatterin sulkemisen johdosta yli kahdeksi vuodeksi ilman näyttelijäntyötä. Tomberg asui orpokodin johtajana toimineen aviomiehensä ja tyttärensä kanssa Puškinissa, kunnes hän talvisodan aikana pääsi mukaan puna-armeijan viihdytysjoukkoihin. Rintamalla Tomberg tapasi Petroskoin Kansallisen teatterin näyttelijän Sulo Tuorilan, jonka kanssa hän alkoi seurustelemaan ja solmi myöhemmin myös avioliiton. Talvisodan päätyttyä vuonna 1940 Tomberg sai paikan Petroskoin uudelleenavatusta Kansallisesta teatterista, joka oli myös suljettu muutamaksi vuodeksi Stalinin vainojen aikana. Jatkosodan sytyttyä suomalaiset kuitenkin valtasivat kaupungin ja Tomberg joutui pakenemaan Tuorilan kanssa Leningradiin. Saksalaisten piirityksen aiheuttama nälänhätä vaati Tombergin äidin hengen, mutta hän pelastui itse tyttärensä kanssa, kun Sulo Tuorila sai siirron Karjalan rintamalle Sorokkaan. Sodan jälkeen Kansallinen teatteri toimi muutaman vuoden Aunuksessa, kunnes se palasi Petroskoihin vuonna 1950. 

Tombergista tuli nopeasti Kansallisen teatterin suurin tähti, joka esiintyi Petroskoissa yhteensä 44 vuoden ajan. Hänet tunnettiin erityisesti klassisten näytelmien vahvoista naisrooleistaan. Suomalaisista näytelmistä Tomberg nähtiin muun muassa Hella Wuolijoen *[[Niskavuoren naiset|Niskavuoren naisten]]* pääroolissa, Marttana Aleksis Kiven *[[Nummisuutarit|Nummisuutareissa]]* sekä Maijana Teuvo Pakkalan *[[Tukkijoella (näytelmä)|Tukkijoella]]*-näytelmässä . Vuosina 1962–1966 hän oli Neuvostoliiton parlamenttina toimineen korkeimman neuvoston jäsen.

Liisa Tomberg on haudattu Petroskoihin Peskin hautausmaalle.

## Kunnianosoituksia
*Karjalan tasavallan ansioitunut taiteilija 1947
*Stalin-palkinto 1950
*Karjalan tasavallan kansantaiteilija 1951
*Neuvostoliiton kansantaiteilija 1959
*Konstantin Stanislavskin valtionpalkinto 1970
*Suomen Näyttelijäliiton kunniajäsen 1978 

## Lähteet
Kaya (1919)

**Kaya** () oli keisarillisen Japanin laivaston Momi-luokan hävittäjä maailmansotien välillä.

## Valmistus

Alus tilattiin Yokosukan laivastontelakalta, missä köli laskettiin 23. joulukuuta 1918. Alus laskettiin vesille 10. kesäkuuta 1919 ja otettiin palvelukseen 28. maaliskuuta 1920.

## Lähteet
*
*

### Viitteet
Willy Boly

**Willy Boly** (s. 3. helmikuuta 1991 Melun, Ranska) on ranskalais-norsunluurannikkolainen jalkapalloilija. Pelipaikaltaan hän on keskuspuolustaja. Boly edustaa Englannin Valioliigassa pelaavaa Nottingham Forestia.

Boly aloitti ammattilaisuransa Auxerressa, jossa hän pelasi ensimmäisen Ranskan Ligue 1:n ottelunsa 16. huhtikuuta 2011 Auxerren voittaessa Toulousen vieraissa 1–0. Boly nousi saman tien Auxerren runkopelaajien joukkoon pelaten loppukevään aikana kahdeksan sarjaottelua. Kaudella 2011–2012 Boly pelasi Auxerressa 33 ottelua seuran pudotessa Ligue 2:een. Kausina 2012–2013 ja 2013–2014 hän edusti Auxerrea toisella sarjatasolla yhteensä 55 ottelussa.

Syyskuussa 2014 Boly siirtyi ilmaisella siirrolla Portugalin pääsarjassa pelaavaan Bragaan. Kaudella 2014–2015 hän pelasi sarjaotteluita vain seuran kakkosjoukkueessa Segunda Ligassa, mutta kaudella 2015–2016 Boly pelasi edustusjoukkueessa 22 ottelua pääsarjatasolla. Eurooppa-liigassa hän pelasi 12 ottelua. Hän oli lisäksi voittamassa Portugalin cupia. Loppuottelussa Portoa vastaan Boly tuli vaihdosta kentälle.

Elokuussa 2016 Boly ehti pelata kolme liigaottelua Bragassa ennen kuin siirtyi 6,5 miljoonan euron siirtosummalla FC Portoon. Hän pelasi kauden aikana neljä Primeira Ligan ottelua ja yhden ottelun Mestarien liigassa.

Boly pelasi kauden 2017−2018 lainalla Englannin mestaruussarjassa pelanneessa Wolverhamptonissa. Hän teki 36 ottelussa kolme maalia. Kesällä 2018 hän siirtyi Valioliigaan nousseeseen Wolverhamptoniin pysyvästi 12 miljoonan euron siirtosummalla. Avauskaudellaan Englannin pääsarjassa hän pelasi 36 ottelua ja teki niissä neljä maalia. Seuraavalla kaudella hän pelasi 22 valioliigaottelua eikä tehnyt niissä maaleja, mutta Eurooppa-liigassa hän teki maalin alkulohko-ottelussa turkkilaista Beşiktaşia vastaan. Kaudella 2020–2021 hän pelasi Valioliigassa 21 ottelua ja teki niissä yhden maalin. Kaudella 2021–2022 hän pelasi kymmenen valioliigaottelua oltuaan maaliskuulle saakka korkeintaan vaihtopenkillä.

Boly siirtyi syyskuun 2022 alussa Nottingham Forestiin, jossa hän pelasi kauden 2022–2023 aikana 11 valioliigaottelua. Liigacupissa Nottingham ylsi välieriin ja Boly teki maalin puolivälieräottelussa entistä seuraansa Wolverhamptonia vastaan. Kaudella 2023–2024 hän pelasi 20 valioliigaottelua ja teki kaksi maalia. Kaudella 2024–2025 hän pelasi täyden ajan kauden avausottelussa, mutta tuli tämän jälkeen vain viidessä valioliigaottelussa vaihdosta kentälle.

Boly on edustanut Ranskan ikäkausimaajoukkueita. Marraskuusta 2020 alkaen hän on edustanut Norsunluurannikon A-maajoukkuetta, jossa hän on marraskuun 2024 puoliväliin mennessä pelannut 23 ottelua ja tehnyt yhden maalin, maaliskuussa 2021 Afrikan-mestaruuskilpailujen karsinnassa Etiopiaa vastaan. Hän pelasi neljä ottelua Norsunluurannikon voittaessa Afrikan-mestaruuden 2023.

## Saavutukset
**Braga**
* Portugalin cup: 2015–2016
**Norsunluurannikko**
* Afrikan-mestaruuskilpailut: kultaa 2023

## Lähteet
Nashi (1919)

**Nashi** () oli keisarillisen Japanin laivaston Momi-luokan hävittäjä maailmansotien välillä.

## Valmistus

Alus tilattiin Kawasakin Koben telakalta, missä köli laskettiin 2. helmikuuta 1918. Alus laskettiin vesille 26. elokuuta 1919 ja otettiin palvelukseen vielä saman vuoden lopulla 10. joulukuuta.

## Lähteet
*
*

### Viitteet
Take (1919)

**Take** () oli keisarillisen Japanin laivaston Momi-luokan hävittäjä, joka oli palveluksessa maailmansotien välillä.

## Valmistus

Alus tilattiin Kawasakin Koben telakalta. Sen köli laskettiin 2. joulukuuta 1918 ja alus laskettiin vesille 26. elokuuta 1919. Alus otettiin palvelukseen vielä saman vuoden lopulla 25. joulukuuta.

## Palvelus
Alus poistettiin palveluksesta 1. helmikuuta 1940. Se muutettiin koululaivaksi ja alus upotettiin aallonmurtajaksi 1948.

## Lähteet
*
*

### Viitteet
Seksi vie ja taksi tuo

**Seksi vie ja taksi tuo** on Nylon Beatin maxi-single heidän albumiltaan *[[Valehtelija]]* (1999). Kappaleen musiikkivideossa tytöt matkustavat auton takakontissa, ja heidät viedään lukkojen taakse. He yrittävät karata mutta epäonnistuvat siinä.

Single nousi Suomen virallisen singlelistan sijalle 9.

## Kappaleet
#
#
#
#

## Tuotanto
* Risto Asikainen – tuottaja, säveltäjä, sanoittaja, sovittaja
* Sipi Castrén – sanoittaja
* Elmeri – kansikuva
* Marica Rosengård – valokuvat

## Lähteet

## Aiheesta muualla
* Discogs
Kristiina Nyrhinen

**Kristiina Nyrhinen** (s. 1949) on suomalainen Espoossa asuva tekstiilitaiteilija.

## Ura
Nyrhinen opiskeli ensin pari vuotta taidehistoriaa, mutta  meni sitten opiskelemaan tekstiilisuunnittelua Taideteolliseen korkeakouluun 1970-1974. Työskenneltyään valmistumisensa jälkeen pari vuotta Metsovaara Designissä hän jäi vapaaksi taiteilijaksi vuonna 1976. Nyrhinen on suunnitellut sisustuskankaita, vaatteita, neuleita ja ryijyjä, mutta hänet tunnetaan myös ns. minitekstiileistä eli pienikokoisista tekstiili- ja muistakin materiaaleista tehdyistä taide- ja tilataideteoksista. 1980-luvulta lähtien Nyrhinen on tehnyt myös isokokoisempia julkisia tekstiilitaideteoksia, kuten Sovituksenkirkon ja Myyrmäen kirkon kirkkotekstiilit ja tekstiilitaideteokset korkeimmassa hallinto-oikeudessa, eduskuntatalon lisärakennuksessa ja useissa Suomen suurlähetystöissä. 

## Palkinnot
Lukuisiin näyttelyihin osallistunut Nyrhinen, jonka teoksia on monissa eri kokoelmissa, sai Taideteollisuuden valtionpalkinnon vuonna 1991.

## Lähteet
Kaki (1919)

**Kaki** () oli keisarillisen Japanin laivaston Momi-luokan hävittäjä maailmansotien välillä.

## Valmistus

Alus tilattiin Uraga Dock Companyltä, missä köli laskettiin 27. helmikuuta 1919. Alus laskettiin vesille vielä samana vuonna 20. lokakuuta ja otettiin palvelukseen 2. elokuuta 1920.

## Palvelus
Alus poistettiin palveluksesta 1. huhtikuuta 1940. Se muutettiin koululaivaksi ja edelleen apulaivaksi 23. helmikuuta 1945 nimellä *Ōsu*.  Aluksen miehistö antautui elokuussa 1945 liittoutuneille. Alus myytiin 1947 romutettavaksi Kureen.

## Lähteet
*
*

### Viitteet
Talloires-Montmin

**Talloires-Montmin** on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Lac d’Annecyn nimisen järven rannalla.

## Historia
Kunta perustettiin 1. tammikuuta 2016 yhdistämällä kaksi kuntaa Talloires ja Montmin.

## Nähtävyyksiä
Kunnan nähtävyyksiä on vanha luostari *Abbaye de Talloires*. Nykyään luostarirakennus toimii hotellina. Luostarista on Gabriel Lippmannin ottama värivalokuva 1900-luvun alusta, joka on yksi ensimmäisiä värivalokuvia.

## Lähteet

## Aiheesta muualla

*Abbaye de Talloires
Nire (1919)

**Nire** () oli keisarillisen Japanin laivaston Momi-luokan hävittäjä maailmansotien välillä.

## Valmistus

Alus tilattiin Kuren laivastoarsenaalilta, missä köli laskettiin 5. syyskuuta 1919. Alus laskettiin vesille vielä samana vuonna 22. joulukuuta ja otettiin palvelukseen 31. maaliskuuta 1920.

## Palvelus
Alus poistettiin palveluksesta 1. helmikuuta 1940. Se muutettiin 15. joulukuuta 1945 koululaivaksi ja romutettiin 1948.

## Lähteet
*
*

### Viitteet
Bitwisards

**Bitwisards – nuoret gurut kyberavaruudessa** on Yle Draaman ja Aalto-yliopiston yhdessä tuottama nettisarja, joka perustuu Miha Rinteen sarjakuvaan *[[Matkailua pelialalla]]*. Sarjan on dramatisoinut ja ohjannut Jarno Elonen. Kaikki sarjan 11 jaksoa  julkaistiin Yle Areenassa 4. elokuuta 2016. Näytellyn materiaalin sekaan on ujutettu animaatioita ja piirrettyjä elementtejä. 

Sarja sijoittuu 1990-luvun alkuun, jolloin alettiin perustaa Suomen ensimmäisiä pelitaloja, ja siinä seurataan kahta dokumentaristia (Ylermi Rajamaa ja Antti Vuorenmaa) kuvitteellisen Bitwisards-nimisen pelitalon toimistolla. Työtä tehdään ympäri vuorokauden ja osa työntekijöistä asuu toimistolla. Mielipuolinen pomo Ice Hair (Kari Ketonen) on tehnyt työsopimuksen vain yhdelle työntekijälle. Tavoitteena on koodirivi ja pikseli kerrallaan päästä lähemmäksi valmiin pelin lähettämistä julkaisijalle. Sarja kattaa albumin ensimmäisen luvun.

## Rooleissa

## Lähteet
Sami Sillanpää

**Sami Sillanpää** (s. 1974) on Helsingin Sanomien ulkomaantoimittaja. Hän toimi lehden kirjeenvaihtajana Pekingissä vuosina 2003–2009 ja on toiminut lehden ulkomaantoimituksen esimiehenä. Sillanpää sai vuonna 2014 tiedonjulkistamisen valtionpalkinnon teoksestaan *[[Kiinalainen rakkaustarina]]*, joka kertoo Hu Jian ja Zeng Jinyanin elämästä. Kirja julkaistiin myös Saksassa ja Tanskassa. 

Vuonna 2025 hän sai Tutkivan journalismin yhdistyksen Lumilapio-palkinnon artikkelistaan "Pysäyttäkää tämä pahuus”, joka käsitteli Ukrainassa tehtyjä sotarikoksia.

2010-luvun puolivälissä Sillanpää toimii Helsingin Sanomien kirjeenvaihtajana Etelä-Afrikan Johannesburgissa.

## Teokset
* 
* 
* 

## Lähteet

## Aiheesta muualla
*
Hans Krieger

**Hans Ernst Krieger** (19. toukokuuta 1929 Landenberg – 11. kesäkuuta 2005 Lemgo) oli saksalainen kemisti ja professori. Hän toimi 1964–1991 Oulun yliopistossa orgaanisen kemian professorina.

## Elämä ja ura

Hans Krieger opiskeli kemiaa Kölnin yliopistossa ja valmistui sieltä maisteriksi 1955. Sen jälkeen hän aloitti jatko-opinnot ja väitöskirjan tekemisen professori Kurt Alderin ohjauksessa. Krieger väitteli tohtoriksi 1958. 

Valmistumisen jälkeen Krieger muutti Suomeen. Hän työskenteli aluksi 1959–1962 Lääke Oy:n laboratoriossa. Lääke Oy oli turkulaisen Farmos Oy:n tytäryhtiö. Alun perin Farmos Oy toimi (v:sta 1946) nimellä *Lääke Oy*, mutta vuonna 1958 yhtiön nimi vaihdettiin Farmos Oy:ksi ja nimeä *Lääke Oy* käytettiin sen tytäryhtiössä. Kemistinä Krieger patentoi 1960-luvun alkupuoliskolla menetelmän, jonka avulla voi valmistaa bisyklisiä aminoketoneja.

Vuodesta 1962 Krieger oli tutkijana ja opettajana Oulun yliopistossa. Hänet nimitettiin Oulun yliopiston orgaanisen kemian professoriksi vuonna 1964. Hän oli yliopistossaan ensimmäinen orgaanisen kemian professuurin haltija. Professori Kriegerin opastuksella orgaanisen kemian opintoja Oulussa suoritti muun muassa tuleva Jyväskylän yliopiston orgaanisen kemian professori Petri Pihko, joka toimi Oulun yliopistossa tutkimusassistenttina vuosina 1990–1991.

Krieger jäi virastaan eläkkeelle 1991. Hänen seuraajakseen nimitettiin 1992 Ari Koskinen. Jäätyään eläkkeelle Krieger palasi takaisin Saksaan, jossa hän vietti viimeiset vuotensa. Hän kuoli 86-vuotiaana Lemgon kaupungissa, Nordrhein-Westfalenin osavaltiossa 11. kesäkuuta 2005.

## Julkaisut

Professori Krieger julkaisi useita tieteellisiä artikkeleita kemian alan julkaisuissa. Hän julkaisi Arto Arstilan ja Lasse Koskenniskan kanssa myös lyhyen kirjasen *Aminomethylierung von Camphen*.

* Hans Krieger, Arto Arstila, Lasse Koskenniska: *Aminomethylierung von Camphen*. Oulun yliopisto: Kemian laitos, 1983.  

## Lähteet
Christopher McQuarrie

**Christopher McQuarrie** (s. 1968) on yhdysvaltalainen Oscar-palkittu käsikirjoittaja, ohjaaja ja tuottaja. Hän on tehnyt urallaan useasti yhteistyötä ohjaaja Bryan Singerin ja näyttelijä Tom Cruisen kanssa.

McQuarrie voitti parhaan alkuperäisen käsikirjoituksen Oscar-palkinnon elokuvista *[[Epäillyt]]* vuonna 1995.

## Filmografia
* *[[Kuka on syyllinen]]* (käsikirjoitus, 1993)
* *[[NYPD Blue]]* (televisiosarja, käsikirjoitus, 1994)
* *[[Epäillyt]]* (käsikirjoitus, 1995)
* *[[Tuhon tiellä]]* (ohjaus, käsikirjoitus, 2000)
* *[[Operaatio Valkyrie (vuoden 2008 elokuva)|Operaatio Valkyrie]]* (käsikirjoitus, tuottaja, 2008)
* *[[Valitut (televisiosarja)|Valitut]]* (televisiosarja, luoja, käsikirjoitus, 2010)
* *[[The Tourist]]* (käsikirjoitus, 2010)
* *[[Jack Reacher: Tappajan jäljillä]]* (ohjaus, käsikirjoitus, 2012)
* *[[Wolverine (elokuva)|Wolverine]]* (käsikirjoitus, 2013)
* *[[Jack the Giant Slayer]]* (käsikirjoitus, 2013)
* *[[Edge of Tomorrow]]* (käsikirjoitus, 2014)
* **' (ohjaus, käsikirjoitus, 2015)
* ''[[Jack Reacher: Never Go Back]]'' (tuottaja, 2016)
* ''[[Rogue One: A Star Wars Story]]'' (käsikirjoituksen muokkaus, 2016)
* ''[[The Mummy (vuoden 2017 elokuva)|The Mummy]]'' (käsikirjoitus, 2017)
* **' (ohjaus, käsikirjoitus, tuottaja, 2018)
* ** (ohjaus, käsikirjoitus, tuottaja, 2023)
* *Mission: Impossible* *– The Final Reckoning* (ohjaus, käsikirjoitus, tuottaja, 2025)

## Lähteet

## Aiheesta muualla
*
* 
*
Nabaruru Batiri

**Nabaruru Batiri** ( s. 1. joulukuuta 1984) on kiribatilainen jalkapalloilija, joka on edustanut Kiribatia kahdeksassa maaottelussa vuoden 2003 jälkeen. Hän pelaa puolustajan pelipaikkaa numerolla 6.

## Kansainvälinen peliura

### Etelä-Tyynenmeren kisat 2003
Nabaruru Batiri  pelasi neljä ottelua Etelä-Tyynenmeren kisoissa 2003 tehden samalla ensiesiintymisensä maajoukkueessa.

### Tyynenmeren kisat 2011
Hän pelasi kisoissa neljä ottelua, yhden tullen kentälle vaihdosta

## Lähteet
Faverges-Seythenex

**Faverges-Seythenex** on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Baugesin vuoristossa.

## Historia
Kunta perustettiin 1.tammikuuta 2016 yhdistämällä kaksi kuntaa Faverges ja Seythenex. 

## Nähtävyyksiä
Kunnan nähtävyyksiä on 1200-luvulta peräisin oleva linna *Château de Faverges*. Linna on vuosisatojen kuluessa kokenut monta muutosta. Nykyään se on kunnostettu ja yleisölle avoinna.

## Lähteet

## Aiheesta muualla
Pekka Mykkänen

**Pekka Mykkänen** on suomalainen toimittaja. Hän on työskennellyt *[[Helsingin Sanomat|Helsingin Sanomissa]]* vuodesta 1995 lähtien ja toiminut muun muassa sunnuntai-, talous- ja ulkomaantoimituksissa. Mykkänen oli lehden kirjeenvaihtaja Kiinassa ja Aasiassa vuosina 1998–2003 ja hänelle myönnettiin SARS-uutisoinnistaan Suuri journalistipalkinto vuonna 2003. Hän oli kirjeenvaihtajana Yhdysvalloissa 2006–2010 ja Brysselissä 2016–2018. Mykkänen on julkaissut useita kirjoja kokemuksistaan kirjeenvaihtajana.

Mykkänen on koulutukseltaan filosofian maisteri. Hän opiskeli myös Harvardin yliopistossa stipendiaattina vuosina 2003–2004.

## Teokset
* 
* 
* 
* 
* 

## Tunnustukset
* Bonnierin vuoden juttu 2003, SARS-uutisointi, Helsingin Sanomat

## Lähteet
Tommi Nieminen

**Tommi Nieminen** on suomalainen toimittaja. Hän työskenteli *[[Helsingin Sanomat|Helsingin Sanomien]]* kirjeenvaihtajana Delhissä vuosina 2010–2011 ja kirjoitti asemamaastaan kirjan *[[Vastaus on Intia]]*. Nieminen julkaisi yhdessä Laura Halmisen kanssa jutun ”Uusnatsien sisäpiirissä” vuonna 2015. Tutkivan journalismin yhdistys myönsi jutulle seuraavana vuonna Lumilapio-palkinnon. Nieminen toimii Helsingin Sanomien Feature-toimituksessa.

Tommi Niemisen isä oli kirjailija Kaiho Nieminen.

## Teokset
* 

## Tunnustukset
* Lumilapio-palkinto 2016 "Uusnatsien sisäpiirissä", uusnatsijärjestö Suomen vastarintaliikkeen sisäpiiriä käsittelevästä jutusta.
* Tiedonjulkistamisen valtionpalkinto 2022 sananvapauden ja muiden ihmisoikeuksien puolustamisesta journalismin keinoin

## Lähteet
Miehen vankina

**Miehen vankina** on Aarne Kivimäen taiteilijanimellä Olavi Kallas ohjaama melodraama vuodelta 1943. Elokuva perustui Laura Sointeen samannimiseen romaaniin. Elokuvan tuotti turkulainen Valo-Filmi Oy. Elokuvan näyttelijöistä osa oli amatöörejä, osa taas Turun teattereiden ammattinäyttelijöitä. Elokuva ei menestynyt taloudellisesti, ja kriitikot pitivät sitä kömpelösti toteutettuna. Elokuvasta on säilynyt epätäydellinen ja huonolaatuinen kopio, joka löytyi syyskuussa 1999 Soihtu-filmin varastosta.

## Juoni
Mielisairas ja taikauskoinen Klaus Vornankumpu uskoo tyttärensä Katariinan olevan Metsäreunan sepän lapsi ja kohtelee tätä huonosti. Kun sepän poika Kristian tulee kosimaan Katariinaa, Klaus kertoo luulonsa ja ajaa hänet pois. Katariina lähtee myöhemmin kaupunkiin ja nousee siellä suosituksi laulu- ja tanssitähdeksi. Hän tapaa Kristianin, ja pian selviää, että Klausin luulo on ollut aiheeton: Katariina ei ole sepän lapsi. Kristian joutuu auto-onnettomuuteen, jossa hän menettää näkönsä. Pelätessään tulevansa Katariinalle taakaksi sokeana hän selittää, ettei ole tätä koskaan vakavissaan rakastanut. Elokuvan lopussa Kristian saa näkönsä takaisin ja peruu aikaisemmat puheensa, jonka jälkeen Kristian ja Katariina menevät naimisiin.

## Näyttelijät

## Lähteet
Vanadiinitrikloridi

**Vanadiinitrikloridi** (VCl3) on vanadiini- ja kloridi-ionien muodostama epäorgaaninen ioniyhdiste. Yhdistettä voidaan käyttää orgaanisten vanadiiniyhdisteiden valmistukseen.

## Ominaisuudet
Huoneenlämpötilassa vanadiinitrikloridi on punaisenviolettia kiteistä ainetta. Yhdiste on hygroskooppista ja liukenee veteen, mutta myös helposti hydrolysoituu veden vaikutuksesta. Kuumennettaessa se disproportioituu. Vanadiinitrikloridi liukenee etanoliin sekä koordinoituviin orgaanisiin liuottimiin kuten asetonitriiliin.

## Valmistus ja käyttö
Vanadiinitrikloridia voidaan valmistaa kuumentamalla dirikkidikloridia divanadiinipentoksidin kanssa. Reaktiossa vanadiini pelkistyy ja rikki hapettuu osittain rikkidioksidiksi ja osittain pelkistyy alkuainerikiksi.
:2 V2O5 + 6 S2Cl2 → 4 VCl3 + 5 SO2 + 7 S

Vanadiinitrikloridista voidaan valmistaa organovanadiiniyhdisteitä ja sitä voidaan käyttää katalyyttinä eräiden kumien ja muovien valmistuksessa.

## Lähteet
Selänpää

**Selänpää** on Kouvolan kaupunginosa, kylä ja tilastoalue entisen Valkealan kunnan alueella eli nykyisellä Valkealan suuralueella. Se sijaitsee Kouvolan pohjoisosassa. Selänpään kaupunginosa ja tilastoalue eroavat alueellisesti toisistaan. Selänpään tilastoalueeseen kuuluu lisäksi myös Oravalan kaupunginosa, ja tällä alueella on 639 asukasta. Selänpään postinumeroalueen (47810 Selänpää) väkiluku oli 247 vuonna 2024.

Kylässä sijaitsee Selänpään rautatieasema, joka on kunnostettu kyläläisten ja matkailijoiden käyttöön kylätaloksi. Lisäksi kylän mukaan on nimetty Selänpään lentokenttä. Selänpäässä asuu noin 500 ihmistä. Kylän urheiluseura on nimetään Selänpään Jäykät.

## Kylät
*Selänpää
**Hasula 
**Pukkila
*Itä-Verla 
*Tolska
*Oravala
**Pohjois-Hirvelä (Kouvolan keskustaajama, Kuusankoski)
**Rantakulma
*Lamminkylä
*Savisto

## Lähteet

## Aiheesta muualla
* Valkealan kylät: Selänpää
Force India VJM08

**Force India VJM08** oli intialaisen Formula 1 -talli Force Indian käyttämä auto kaudella 2015. Autolla kilpailivat meksikolainen Sergio Pérez ja saksalainen Nico Hülkenberg. Testikuljettajana toimi Pascal Wehrlein.

## Formula 1 -tulokset

## Saavutukset

## Aiheesta muualla
Nurmijärven seurakunta

**Nurmijärven seurakunta** on Suomen evankelis-luterilaisen kirkon Espoon hiippakuntaan kuuluva seurakunta. Se käsittää Nurmijärven kunnan keskisellä Uudellamaalla. Seurakunta on Suomen suurin maalaisseurakunta.

Vuoden 2025 lopussa Nurmijärven seurakuntaan kuului 28&nbsp;066 henkilöä eli noin 61,9 prosenttia kunnan väestöstä. Suurimmillaan jäsenmäärä oli vuonna 2007, jolloin jäseniä oli 32&nbsp;283, minkä jälkeen jäsenluku on pienentynyt lähes joka vuosi.

Seurakunnalla on 100 työntekijää. Kirkkoherrana toimii Ari Tuhkanen.

## Toiminta
Seurakunta pitää jumalanpalveluksia Nurmijärven kirkossa, Klaukkalan kirkossa ja Rajamäen kirkossa. Lisäksi seurakunnalla on seurakuntakeskus, nuorisotalo ja Iso Pappila Nurmijärven Kirkonkylässä ja uusi Kirkonnurkka-tila Rajamäellä. Myös Klaukkalan kirkon yhteydessä on seurakunnan muita toimitiloja. Lapsi- ja perhetyön ryhmiä kokoontuu lisäksi erilaisissa vuokratiloissa ympäri kuntaa.

Nurmijärven seurakunnalla on kaksi hautausmaata, Kirkonkylällä ja Rajamäellä. Molemmista löytyy myös siunauskappeli. Klaukkalan kirkon alakerrassa on uurnaholvi. Lisäksi seurakunta omistaa leiri- ja kurssikeskus Sääksin Hyvinkään Kiljavalla, noin viisi kilometriä Rajamäen keskustasta Sääksjärven rannalla.

## Historia
Nurmijärven seurakunta perustettiin Helsingin pitäjän seurakuntaan kuuluneena kappeliseurakuntana vuonna 1558, mutta siihen liitettiin myös osia Sipoon, Janakkalan, Vihdin ja Espoon seurakunnista. Itsenäiseksi seurakunnaksi se muutettiin vuonna 1605.

## Papisto
Seuraavat henkilöt ovat toimineet Nurmijärven seurakunnan kirkkoherroina:

* 1605–1648: Josephus Canuti
* 1649–1668: Canutus Sigfridi Laevanus
* 1669–1670: Thomas M. Gestrinius
* 1676–1710: Samuel Erici Mechelaenius 
* 1724–1743: Thomas Kelsinius
* 1745–1755: Simon Majorin
* 1759–1778: Hans Henrik Barck
* 1781–1784: Adolf Erik Hedén
* 1786–1821: Johan Fabritius
* 1824–1841: Karl Isak Vallenius
* 1843–1846: Aron Gustaf Borg
* 1848–1891: Axel Fredrik Granfelt
* 1892–1913: Karl Alfred Sadenius
* 1916–1927: Henrik Johan Pastinen
* 1928–1964: Kosti Kankainen
* 1964–1974: Åke Launiala
* 1975–1992: Tuomo Koivuranta
* 1992–2010: Jukka Iso-Herttua
* 2010→ Ari Tuhkanen

## Katso myös
* Uskonto Uudellamaalla
* Nurmijärven rovastikunta
* Nurmijärven helluntaiseurakunta
* Nurmijärven rauhanyhdistys

## Lähteet

## Aiheesta muualla
* http://www.nurmijarvenseurakunta.fi
Bassel Jradi

**Bassel Zakaria Jradi** (s. 6. heinäkuuta 1993) on libanonilainen jalkapalloilija. Pelipaikaltaan hän on hyökkäävä keskikenttäpelaaja. Jradi edustaa Norjan pääsarjassa pelaavaa Lillestrømiä.

Jradi edusti kaudella 2011–2012 B93:a Tanskan kolmanneksi korkeimmalla sarjatasolla. Kaudella 2012–2013 hän pelasi AB:ssä Tanskan toiseksi korkeimmalla sarjatasolla 28 ottelua, joissa hän teki kahdeksan maalia. Kaudella 2013–2014 Jradi nousi jälleen sarjaporrasta ylemmäs pelaten Nordsjællandissa neljä Tanskan Superliigan ottelua. Vuonna 2014 hän siirtyi norjalaiseen Strømsgodsetiin. Hän pelasi kaudella 2014 kahdeksan ottelua maan pääsarjassa. Kaudella 2015 Jradi edusti Strømsgodsetia 12 pääsarjaottelussa, joissa hän teki kaksi maalia.

Libanonin maajoukkueessa Jradi pelasi ensimmäisen ottelunsa 26. elokuuta 2015, kun Libanon hävisi ystävyysottelussa Irakille 2–3. Jradi teki ottelussa myös maalin.

## Lähteet
Lennart Fritiof Munck af Fulkila

**Lennart Fritiof Munck af Fulkila** (31. lokakuuta 1852 Ulvila – 28. lokakuuta 1941 Helsinki) oli suomalainen Venäjän keisarillisen armeijan eversti, Suomen armeijan kenraalimajuri ja valtiopäivämies.

Lennart Munckin vanhemmat olivat kapteeni Johan Axel Munck af Fulkila (1825–1876) ja Edla Rindell (1828–1875). Hän valmistui Haminan kadettikoulusta 1872 ja kävi Nikolain yleisesikunta-akatemian kurssin Pietarissa 1878. Hän palveli henkikaartin Volynian rykmentissä 1872–1878, Suomen sotilaspiirin esikunnassa yleisesikuntaupseerina 1878–1882 ja vanhempana adjutanttina 1882–1887 sekä 26. jalkaväkidivisioonan esikunnan päällikkönä 1887–1891. Hänestä tuli luutnantti 1877, kapteeni 1878, everstiluutnantti 1881 ja eversti 1884. Munck erosi sotapalveluksesta 1891 saaden samalla valtioneuvoksen arvon.

Munck oli keisarin Suomen kanslian 1. toimitussihteerinä 1891–1895, Suomen passitoimiston päällikkönä Pietarissa 1895–1900 ja Mikkelin läänin kuvernöörinä 1900–1903. Hänestä tuli todellinen valtioneuvos 1894. Suomen itsenäistyttyä Munck palasi vuonna 1918 Suomen sisällissodan aikana valkoisten armeijan palvelukseen ja oli Suomenlinnan vankileirin komendanttina kesällä 1918 ja Suomenlinnan varuskunnan päällikkönä 1919. Hän sai kenraalimajurin arvon reservissä 1919.

Munck oli aatelissäädyssä sukunsa edustajana valtiopäivillä 1882, 1885, 1904–1905 ja 1905–1906. Hän oli puolustuslaitoksen tarkastuskomission jäsenenä 1919, kuului useita vuosia Suomen Matkailijayhdistyksen hallitukseen, oli Helsingin köyhäinhoitohallituksen jäsen 1913–1919, Helsingin hyväntekeväisyysyhdistyksen puheenjohtaja 1919, Maitopisaran johtokunnan jäsen, Finsk Militärtidskriftin perustaja, Helsingfors Dagbladin Venäjän osaston toimittaja ja Suomen Hiihtoliiton perustaja ja puheenjohtaja.

Munck oli naimisissa Hilma Franziska Leontine Tulanderin (1853–1923) kanssa 1877–1923 ja Vendla (Venny) Konstantia Dahlin (1877–1956) kanssa vuodesta 1925.

## Lähteet
Estádio Olímpico Nilton Santos

**Estádio Olímpico Nilton Santos** (ent. **Estádio Olímpico João Havelange**) on monikäyttöstadion Rio de Janeirossa Brasiliassa. Stadion valmistui vuonna 2007 ja siellä järjestettiin Pan-Amerikan kisat samana vuonna. Stadionin rakennuskustannukset olivat noin 175 miljoonaa euroa.

Stadionilla järjestettiin vuoden 2016 kesäolympialaisten yleisurheilukilpailuja. Ennen olympialaisia stadionille tehtiin kattoremontti ja katsojakapasiteettia nostettiin 60&nbsp;000 paikkaan.

## Lähteet

## Aiheesta muualla
Saint-Gervais-les-Bains

**Saint-Gervais-les-Bains** on kunta itäisessä Ranskassa Haute-Savoien departementissa Auvergne-Rhône-Alpesin alueella. 

Kunta on tunnettu matkailukeskus. Mont Blancin läheisyys ja lukuisat laskettelukeskukset tuovat alueelle matkailijoita.

## Liikenne
Kunnan rautatieasema *Gare de Saint-Gervais-les-Bains-Le Fayet* on matkustajajunien pääteasema. Asemalta pääsee kuitenkin jatkamaan Mont Blancille hammasratajuna *Tramway du Mont-Blanc*illa (TMB), joka on korkeimmalla kulkeva hammasrata Euroopassa. Pääteasema *Gare de Nid d'Aigle* (kotkanpesä) sijaitsee 2362 metrin korkeudessa.

## Nähtävyyksiä
Kunnan nähtävyyksiä ovat 1600-luvulta peräisin oleva Saint-Gervaisin kirkko sekä 1200-luvun linnoitettu Hautetourin talo.

## Urheilu
Paikallinen jääkiekkojoukkue on nimeltään Hockey Club Mont-Blanc.


Tiedosto:Nid_d'Aigle_(TMB).jpg|Kotkanpesän asema
Tiedosto:St-Gervais-les-Bains_100610_(4).JPG|Saint-Gervaisin kirkko
Tiedosto:Maison_forte_de_Hautetour_St_Gervais_2016_b.jpg|Hautetourin linnoitettu talo


## Lähteet

## Aiheesta muualla
Anton Leonard von Knorring

**Anton Leonard (Lennart) von Knorring** (24. toukokuuta 1853 Helsinki – 21. heinäkuuta 1926 Helsinki) oli suomalainen laamanni ja Mikkelin läänin kuvernööri.

Von Knorringin vanhemmat olivat senaattori Eugen Theodor von Knorring ja Helena Catharina Schwenzon (1822-1901). Hän pääsi ylioppilaaksi Helsingin yksityislyseosta vuonna 1870 ja suoritti Helsingin yliopistossa tuomarintutkinnon vuonna 1874 ja yleisen oikeustutkinnon vuonna 1875. Hän sai varatuomarin arvon vuonna 1877. Von Knorring toimi senaatin ylimääräisenä kopistina vuosina 1877–1878, lääkintöhallituksen kanslistina vuosina 1878–1884, senaatin siviilitoimituskunnan kanslistina vuosina 1884–1886, Viipurin läänin lääninsihteerinä vuosina 1886–1902, Mikkelin läänin kuvernöörinä vuosina 1905–1910 ja oli sittemmin liikemiehenä Helsingissä. Hän sai laamannin arvon vuonna 1897.

Von Knorring oli aatelissäädyssä edustaja valtiopäivillä 1882, 1885, 1888, 1891, 1894, 1897, 1899, 1900 ja 1904–1905.

Anton Leonard von Knorring oli naimisissa vuodesta 1879 kreivitär Hedvig Louise Armfeltin (1854–1923) kanssa, joka oli kenraalimajuri, valtiopäivämies Gustaf Wilhelm Artur Armfeltin (1821-1888) ja Mariana Gustava Armfeltin (1823-1921) tytär. 

Heidän lapsiaan olivat: Hedvig Mariana (Lullu) von Knorring Selin (1880-1941), Axel Erik von Knorring (1882-1949), Märta Helena von Knorring Rosenlew (1886-1946), Inga Eugenie von Knorring (1888-1888), joka kuoli sylilapsena sekä Signe Mary von Knorring Ilse (1891-1974).

## Lähteet
AF Corse

**AF Corse** on italialainen kilpatalli, jonka perusti entinen kilpa-ajaja Amato Ferrari vuonna 1995. Ferrari toimii myös AF Corsen tallipäällikkönä. Vaikkakin AF Corse käyttääkin pääosin Ferrari-merkkisiä autoja, ei Amato Ferrari kuitenkaan ole sukua autotehtaan perustajalle Enzo Ferrarille. Nykyään talli kilpailee FIA World Endurance Championship, European Le Mans Series, Asian Le Mans Series ja International GT Open -sarjoissa.

Suomalainen Toni Vilander on voittanut FIA WEC -sarjan mestaruuden GTE Pro -luokassa ajaessaan tallissa kaudella 2014.

AF Corse voitti Le Mansin 24 tunnin ajon vuonna 2025 Ferrarin autolla Robert Kubican toimiessa  ykköskuskina, yhdessä Ye Yifein ja Phil Hansonin kanssa.

Talli on osallistunut kilpailuihin myös nimillä Advanced Engineering, AT Racing, Pecom Racing, Spirit of Race ja Formula Racing.

## Lähteet

## Aiheesta muualla
* Kotisivut  / 
* X.com
Le Reposoir

**Le Reposoir** on kunta itäisessä Ranskassa Haute-Savoien departementissa Auvergne-Rhône-Alpesin alueella.

## Nähtävyyksiä
Kunnan nähtävyyksiä on vuonna 1151 perustettu kartusiaaniluostari *Chartreuse du Reposoir*. Luostari on avoinna vierailijoille ja siellä on myynnissä erilaisia käsitöitä.

## Lähteet

## Aiheesta muualla

*Chartreuse du Reposoir
Débo

**Débo** on Nigerjoen muodostama matala järvi Malin keskiosassa Moptin alueen Youwaroun piirissä. Se sijaitsee Nigerin sisämaasuistossa 80 kilometriä Moptista pohjoiseen.

Débo on pinta-alaltaan laajin Nigerin sisämaasuiston tulvajärvistä. Tulva-aikaan marras-joulukuussa se yhtyy lähellä sijaitseviin Walado Débo ja Korientzé -järviin, joiden yhteispinta-ala on enimmillään 600 neliökilometriä. Débojärven omaksi pinta-alaksi on mainittu 250 ja 190 neliökilometriä. Järveen virtaavat Nigerjoen lisäksi sen sivuhaarat Diaka ja Mayo Dembé. Sen laskujoet ovat Nigerin päähaara Issa Ber ja sivuhaarat Bara Issa ja Koli Koli.

Järvi on tärkeä vesilintujen asuinympäristö. Se julistettiin Ramsar-alueeksi vuonna 1987. Débojärvellä elää myös virtahepoja ja harvinaisia manaatteja. Järven rannoilla asuvat bozot harjoittavat kalastusta ja kuivana aikana se toimii fulbejen karjalaumojen laidunmaana.

## Lähteet
*  
* 

### Viitteet
Les Gets

**Les Gets** on kunta itäisessä Ranskassa Haute-Savoien departementissa Auvergne-Rhône-Alpesin alueella.

Kunta on suosittu vapaa-ajanviettopaikka, jonka lähellä on Portes du Soleilin talviurheilukeskus.

## Lähteet

## Aiheesta muualla
Thyez

**Thyez** on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Arvejoen rannalla.
 
## Tunnettuja kuntalaisia
*Maurice Manificat, hiihtäjä asuu kunnassa.

## Lähteet

## Aiheesta muualla
Immigration and Nationality Act of 1965

**Immigration and Nationality Act of 1965**, (), joka tunnetaan myös nimityksellä **Hart-Celler Act**, muutti tavan jolla Yhdysvallat hyväksyi maahanmuuttajia lakkauttamalla National Origins Formulan () käytön. Alahuoneen edustaja Emanuel Celler ehdotti lakia, jota senaattorit Philip Hart ja Ted Kennedy sponsoroivat. 

Asetus poisti käytöstä maahanmuuttajien kansalliseen alkuperään perustuneen kiintiöjärjestelmän. Uusi laki säilytti maakohtaiset rajoitukset, mutta se vaihtoi etnisyyteen pohjautuvan hyväksymismenettelyn maahanmuuttajien taitoihin sekä perhesuhteisiin perustuvaksi. Asetus sääti kaikkien myönnettävien viisumeiden ylärajaksi 170&nbsp;000 vuodessa. Yhdysvaltain kansalaisten suorat sukulaiset sekä ”tärkeät maahanmuuttajat”, kuten aiemmat kansalaiset, eivät kuitenkaan olleet rajoitusten alaisia.

## Tausta

Uusi maahanmuutto- ja kansalaisuuslaki oli radikaalisti erilainen aiempiin maahanmuuttopoliittisiin linjauksiin verrattuna. Aiemmat lait rajoittivat maahanmuuttoa Aasiasta ja Afrikasta ja antoivat ylimmän etusijan maahanmuutolle etnisesti pohjois- ja länsieurooppalaisille, ohi itä- ja eteläeurooppalaisten.

Yhdysvallat koki sekä sisäistä että ulkoista painetta muuttaakseen maahanmuuttojärjestelmäänsä. Ulkomailla entiset sotilasliittolaiset sekä uudet itsenäiset valtiot pyrkivät tuhoamaan Yhdysvaltojen voimassa olleen maahanmuuttolainsäädännön kansainvälisten järjestöjen kuten Yhdistyneiden kansakuntien kautta. Yhdysvaltain sisällä presidentti Harry Truman oli vuonna 1952 ohjeistanut Yhdysvaltain maahanmuutto- ja naturalisaatiokomission (*engl.* Commison on Immigration and Naturalization) järjestämään tutkimuksen ja tuottamaan raportin silloisesta maahanmuuttolainsäädännöstä. Tästä syntynyt raportti toimi mallineena vuoden 1965 maahanmuutto- ja kansalaisuuslaille. Vuonna 1963 presidentti John F. Kennedy kutsui puheessaan olemassaolevaa lainsäädäntöä ”lähes sietämättömäksi” ja aloitti seuraavalla viikolla työn uuden maahanmuuttolain aikaansaamiseksi

## Säädöksen vaikutukset

Vuoden 1965 maahanmuutto- ja kansalaisuuslaki korvasi vuoden 1952 vastaavan lain mutta säilytti silti monia vuoden 1924 lain pykäliä. Muutoksia olivat seuraavat:  
* Laki poisti etnisen alkuperän, rodun ja esi-isät maahanmuuton ehdoista.
* Laki loi seitsemän kategorian etuusjärjestelmän, joka antoi etusijan Yhdysvaltain kansalaisten sekä maassa laillisesti vakituisesti asuvien lähisukulaisille sekä erikoistaitojen ammattilaisille.
* Maahanmuuttoa Länsi-Euroopasta rajoitettiin ensimmäistä kertaa.
* Laki asetti työlupavaatimuksen, joka vaati työministerin vahvistuksen työvoimapulasta.
* Laissa annettiin pakolaisille mahdollisuus oman maahanmuuttoasemansa vaihtamiseen pakolaisuuden jälkeen. Se myös mahdollisti pakolaisaseman hakemisen sen jälkeen, kun oli päässyt maahan muilla tavoin.

 
## Kiintiöt maittain

## Lähteet
Simo Hurtta (elokuva)

**Simo Hurtta** on Roland af Hällströmin ohjaama historiallinen elokuva vuodelta 1940. Elokuva perustuu Eino Leinon samannimisiin runoihin ja näytelmään. Sen tapahtumat sijoittuvat isonvihan aikaan 1700-luvun alkuun.

Elokuva kuvaa Simo Hurtaksi kutsutun majuri Simon Affleckin toimia Lieksassa, jossa hän oli veronvuokraajana eli keräsi kruunun verot vuokraamassaan silloisessa Pielisjärven pitäjässä. Affleckin julma toiminta nostatti häntä vastaan useita talonpoikien kapinaliikkeitä. Elokuvassa tapahtumiin on liitetty myös romanttinen rakkaustarina Simo Hurtan ja varakkaan talonpojan Reittu Sormusen tyttären Irja Sormusen välillä. Elokuvan loppukohtauksessa Simo Hurtta surmaa Irjan luullessaan taloaan lähestyvää talonpoikien joukkoa venäläisiksi. Viimein hän surmaa itsensä pistoolilla tajuttuaan erehdyksensä.

Elokuvan ulkokuvauksia tehtiin kesällä 1939 ainakin Suomussalmella, Kangasalla ja Siuntiossa. Elokuvatarkastamo lyhensi muutamia elokuvan kohtauksia. Elokuvan yleisömenestys ei ollut hyvä eivätkä kriitikotkaan olleet siihen kaikin osin tyytyväisiä. Elokuva on sittemmin nähtävästi tuhoutunut.

## Näyttelijät

## Lähteet
Juutinrauman lento-onnettomuus

**Heinäkuussa 1960** Tanskan jalkapallomaajoukkue valmistautui Rooman olympialaisten jalkapalloturnaukseen. Tanskan jalkapalloliitto vuokrasi lentokoneen joka veisi kahdeksan Tanskan jalkapallomaajoukkueen pelaajaa Kööpenhaminasta Herningiin viimeiseen harjoitusotteluun ennen kisoja.

16. heinäkuuta kello 15:38 pelaajia kuljettanut D.H.89 Dragon Rapide lähti nousuun Kööpenhaminan lentoasemalta. Koneen ohjaaja menetti vaikeissa sääolosuhteissa koneen hallinnan ja kone syöksyi Juutinraumaan noin 50 metrin päässä rannasta. Kaikki koneessa olleet matkustajat menehtyivät onnettomuudessa. Lentäjä selvisi hengissä, mutta hän loukkaantui vakavasti ja hänen toinen jalkansa piti amputoida.

## Lähteet
GP2 Belgian Grand Prix 2005

**GP2 Belgian Grand Prix 2005** oli GP2-kauden 2005 yhdestoista osakilpailu, joka ajettiin 10.–11. syyskuuta 2005 Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.

Pitkän kilpailun (lauantain kilpailu, Feature Race) osakilpailuvoittoon ajoi HiTech/Piquet Racingin Nelson Piquet Jr. Vilander sijoittui 14 ja Kovalainen sijalle 15. Sprinttikisan voitti Super Nova Racingin Adam Carroll. Kovalainen oli sprinttikisassa 9 ja Vilander 13.

## Tulokset
### Aika-ajo

### Pitkä kilpailu

### Sprintti kilpailu

## Lähteet
Tähtireportterit tulevat

**Tähtireportterit tulevat** on Jorma Nortimon ohjaama komediaelokuva vuodelta 1945. Elokuvan tapahtumat sijoittuvat 1940-luvun Helsinkiin jossa *Uutis-Sanomat*-lehden toimittajakaksikko Eija Taipale ja Veikko Kangas pääsee rahanväärentäjäliigan jäljille. Samaan aikaan myös kuuluisa filmi- ja miljoonamies George W. Brown vierailee Helsingissä ja toimittajat haluavat tehdä jutun hänestä.

Kriitikot pitivät elokuvaa vauhdikkaana amerikkalaistyyppisenä crazy-komediana ja vertasivat sitä jopa Teräsmies-sarjakuvaan. Elokuvan yleisömenestys oli keskinkertainen. Elokuvasta on kadonnut keskivaiheilta kaksi yhteensä noin 30 minuutin pituista jaksoa ja lisäksi noin 10 minuuttia elokuvan äänestä on kadonnut. Elokuvassa on mukana autenttisia jaksoja Eläintarhan ajoista, venekilpailuista ja nyrkkeilyottelusta.

## Näyttelijät

## Lähteet
Horo (Mali)

**Horo** (myös *Oro*) on Nigerjoen muodostama järvi Timbuktun alueen Goundamin piirin Tonkan kunnassa Malissa. Se sijaitsee Nigerin sisämaasuiston pohjoisosassa 30 kilometriä Goundamista lounaaseen.

Horo on yksi Nigerjoen sisämaasuiston pohjoisista tulvajärvistä. Aikaisemmin se kuivui huonoina sadevuosina kokonaan huhtikuuhun mennessä. Nykyään järveä säännöstellään vuonna 1994 rakennetun padon avulla. Nigeristä lähtevän kanavan portti avataan tulva-aikaan marraskuun puolivälissä ja se suljetaan kun tavoiteltu vedenkorkeus on saavutettu. Horo on viime aikoina ollut pohjoisista järvistä ainoa, jossa vesi on säilynyt vuoden ympäri. Sen pinta-ala on enimmillään 145 neliökilometriä.

Horo ja sen itäpuolella sijaitseva Fati ovat tärkeä maanviljely- ja karjanhoitoalue. Horo on myös merkittävä vesilintujen asuinympäristö, joka sai Ramsar-alueen statuksen vuonna 1987. Alueen linnusto on kärsinyt suuresti ihmisen toiminnan seurauksena.

## Lähteet
*  

### Viitteet
Onttolan tasoristeysturma 1944

**Onttolan tasoristeysturmassa** sotilaita kuljettanut linja-auto törmäsi junaan 12. syyskuuta 1944 kello 16:55 Joensuun lähellä Onttolassa. Onnettomuudessa kuoli 12 henkilöä, ja seitsemän loukkaantui vakavasti.

6. mittauspatterin sotilaita Joensuusta Ylämyllylle kuljettanut linja-auto (rekisterinumero SA-80033), jota ajoi alikersantti Dahlbäck, törmäsi Onttolan ylikäytävällä Pieksämäeltä Joensuuhun tulossa olleeseen postijunaan. Veturin antamista varoituksista huolimatta linja-auto ajoi ylikäytävällä suoraan veturin eteen. Veturi raahasi autoa mukanaan jonkin matkaa kunnes auto murskaantuneena viskautui radan sivuun. Törmäyksessä myös junan veturi ja kaksi vaunua suistuivat kiskoilta. Linja-autossa oli kaikkiaan 30 henkilöä. Heistä kaksi kuoli heti, kuusi kuoli matkalla sairaalaan Joensuuhun ja neljä kuoli vammoihinsa sairaalassa. Seitsemän autossa ollutta sai vakavia vammoja ja loput lievempiä vammoja. 

## Lähteet

## Aiheesta muualla
* Suomen sodissa 1939-1945 menehtyneet-tietokannan lista onnettomuuden uhreista
Heinz Kiehl

**Heinz Kiehl** (6. kesäkuuta 1943 Ludwigshafen – 26. heinäkuuta 2016 Ludwigshafen) oli saksalainen, yhdistynyttä Saksaa ja Länsi-Saksaa edustanut, kreikkalais-roomalaisen tyylin painija, vapaapainija ja olympiamitalisti.

97 kilogramman painoluokassa kilpaillut Kiehl saavutti painijanurallaan ainoan miesten arvokisamitalinsa, olympiapronssin, kreikkalais-roomalaisessa painissa Tokiossa 1964. Hän kilpaili Tokiossa myös vapaapainissa ja Méxicon kesäolympialaisissa 1968 kummassakin painimuodossa. Vuoden 1967 EM-kilpailuissa Kiehl sijoittui kreikkalais-roomalaisessa painissa neljänneksi ja vapaapainissa kuudenneksi. Vuoden 1968 EM-kilpailuissa  hän oli kreikkalais-roomalaisessa painissa kuudes.

Kiehl kuoli 73-vuotiaana heinäkuussa 2016.

## Lähteet
* Kiehl, Heinz (GER) International Wrestling Database 
* Heinz Kiehl Bio, Stats and Results  Olympics at Sports-Reference.com 

### Viitteet
Robin Smeulders

**Robin Smeulders** (s. 19. kesäkuuta 1987 Münster, Länsi-Saksa) on alankomaalainen kilpauransa päättänyt koripalloilija, pelipaikaltaan iso laitahyökkääjä tai sentteri.

Smeulders pelasi urallaan saksalaisseuroissa osallistuen myös Eurocupiin ja Portlandin yliopistossa. Hän kuului Alankomaiden miesten maajoukkueeseen vuoden 2015 EM-kilpailuissa. Smeulders päätti pelaajauransa selkäongelmien vuoksi 29-vuotiaana kesäkuussa 2016.

## Lähteet
* Profiili  Bundesliga 
* Robin Smeulders Europe Stats Basketball-Reference.com 

### Viitteet

## Aiheesta muualla
* Profiili FIBA Archive
Mieletön rakkaus

**Mieletön rakkaus** voi tarkoittaa ainakin seuraavia:

* *[[Mieletön rakkaus (vuoden 1947 elokuva)|Mieletön rakkaus]]* (*Possessed*), elokuva vuodelta 1947
* *[[Mieletön rakkaus (vuoden 1981 elokuva)|Mieletön rakkaus]]* (*Endless Love*), elokuva vuodelta 1981.